<classify> Akizungumza na gazeti hili jana, rais wa Shimbata Monday Likwepa alisema wanatarajia kufanya kongamano kubwa, lengo likiwa ni kuendeleza na harakati zao za kukuza mchezo huo usipotee.Alisema kwa sasa wanaendelea na mazungumzo na viongozi mbalimbali wa serikali kwa ajili ya kuungwa mkono kutimiza mipango hiyo, ya kuendeleza mchezo huo nchini.Natarajia kwenda bungeni kukutana na baadhi ya viongozi ili niwaeleze mpango wangu kuelekea katika kongamano hilo. Unajua nahitaji kupata udhamini kutimiza malengo, alisema.Alisema ni muda hawajafanya kongamano la mchezo huo kutokana na ukata hivyo kuwaomba wadau kujitokeza kuwaunga mkono kwa ajili ya kutimiza ndoto zao za kufanikisha maandalizi hayo.Likwepa alisema wanatarajia kushirikisha wachezaji mbalimbali kutoka kila kona ya Tanzania bara na visiwani, pia ikiwezekana atawaalika na nchi jirani ili kunogesha kongamano lenyewe.Sio mara ya kwanza kwa shirikisho hilo kuandaa kongamano kubwa, iliwahi kufanyika mwaka juzi na kuhudhuriwa na mke wa Rais mstaafu Mama Salma Kikwete na mabalozi mbalimbali Tanzania.  <topic>: michezo 